Document ID: /roh_data/filtered/fineweb-2-filterrobots_roh.jsonl.gz/30736

Scoula e teater
Il teater viva illa scoula da S-chanf ed ho üna lungia tradiziun. Già ils iffaunts da la scoulina haun adüna darcho la pussibilited da giuver a teater, saja que pel bös-chin u pel bal da Chalandamarz. Eir düraunt l'instrucziun fo il teater spontan (TCT) part da las lecziuns da lingua. In 5 & 6evla vainsa alura teatrists e teatristas da nom e da pom. La magistra duonn'Elvira scriva mincha duos ans ün töch teater, integrand las idejas da la classa ed adattand la rolla a mincha singul iffaunt.